Lisa 5. Hankelepingu projekt

Töövõtuleping nr ….

Taeblas ….. 2020

Lääne-Nigula Vallavalitsus, registrikood 75038598, asukoht Haapsalu mnt 6, Taebla alevik, Lääne-Nigula vald, Läänemaa, keda esindab põhimääruse alusel vallavanem Mikk Lõhmus (edaspidi - Tellija) ühelt poolt

ja

………………., registrikood……………., asukoht………………, keda esindab põhikirja alusel ……………………………………. (edaspidi – Töövõtja) teiselt poolt (edaspidi Pool või Pooled), sõlmisid omavahel töövõtulepingu (edaspidi - Leping) alljärgnevatel tingimustel:

1. Üldsätted
   1. Pooled juhinduvad omavaheliste suhete reguleerimisel Lepingust ning Lepinguga sätestamata juhtudel Eesti Vabariigi seadustest ning muudest õigusaktidest.
   2. Lepingu eesmärgiks on reguleerida Poolte vahel Lepingu alusel ja sellega seoses tekkivaid õigussuhteid seoses Lepinguga kokkulepitud töö tegemisega Töövõtja poolt. Poolte õiguste ning kohustuste aluseks on Leping ja selle lisad, Poolte poolt alla kirjutatud protokollid, muud dokumendid ning Eesti Vabariigi õigusaktid vastavalt Lepingus toodud tähtsusjärjekorrale.
   3. Lepingu tõlgendamisel ja täitmisel juhinduvad Pooled lisaks hankedokumentides, Töövõtja poolt esitatud pakkumuses ka muudest ehitustegevust reglementeerivates õigusaktides ja Eesti Vabariigis avaldatud ehitusvaldkonna standardites sätestatust.
2. Lepingu objekt
   1. Lepingu objektiks on hankedokumendis Lisa 1-1 ja Lisa 1-2 “Tehniline kirjeldus” nimetatud objektidel remonttööde teostamine vastavalt kirjeldatud mahtudele (edaspidi Töö).
3. Lepingu dokumendid
   1. Lepingu dokumendid on käesolev Leping, Töövõtja poolt esitatud pakkumus ning hankedokumendid Tehniline kirjeldus 1-1 ja 1-2.
   2. Kõik Lepingu dokumendid täiendavad üksteist. Ükskõik millises dokumendis mainitud kohustus, tingimus või nõue on Pooltele siduv.
   3. Teostatud Töö antakse Tellijale üle tööde üleandmise-vastuvõtmise aktiga.
4. Töö
   1. Töövõtja teostab ruumide remonttööd järgnevatel objektidel:
      1. Palivere Põhikool – klassiruumi remont;
      2. Risti Põhikool – kodunduse klassi remont.
   2. Lisaks kuulub Töö hulka ka nende ülesannete täitmine ja nende tööde tegemine või teenuste osutamine, mis ei ole Lepingu dokumentides otseselt toodud, kuid mille tegemine on tavapäraselt vajalik käesoleva Lepingu eesmärgi saavutamiseks ning Töö teostamiseks.
5. Lepingu tähtajad
   1. Leping jõustub allkirjastamisel ja kehtib kuni Poolte kõigi vastastikuste kohustuste täitmiseni.
   2. Töödega on võimalik objektidel alustada kokkuleppel kooliga.
   3. Lepingukohaste Tööde üleandmise-vastuvõtmise tähtaeg on 30.07.2020.
   4. Lepinguga kokkulepitud tähtpäevi võib muuta vaid Poole kirjalikul kokkuleppel.
6. Lepingu hind
   1. Töövõtja poolt teostatavate Tööde maksumus on .....................................(.........) EUR, (edaspidi nimetatud: Lepingu hind), millele lisandub käibemaks kakskümmend (20)%, summas ............................................... ( ..................) EUR. Kokku on Tööde maksumuseks koos käibemaksuga ..................................... ( .......................) EUR.
   2. Vastutus Lepingu hinna kujundamisel tehtud töömahtude arvestuste õigsuse eest lasub Töövõtjal ja arvestusvigadest tingituna ei kuulu Lepingu hind muutmisele. Punktis 6.1. nimetatud Lepingu hinna eest kohustub Töövõtja teostama omal riisikol kõik Tööd ettenähtud tähtaegadeks vastavalt Lepingu tingimustele.
   3. Töövõtjal on õigus teha Tellijale ettepanekuid Tööde mahu ning materjalide osas, mis tagaks parimal viisil Lepingu täitmse. Ettepanek esitatakse kirjalikult koos vastavate põhjenduste ja arvutustega muudatusettepaneku mõjust lepingu hinnale. Tellija kohustub andma vastuse hiljemalt viie (5) tööpäeva jooksul. Vastuse mittesaamisel loetakse seda keeldumiseks ning töid jätkatakse vastavalt esialgsele mahule.
7. Maksete kord
   1. Tellija tasub Töövõtjale Poolte poolt allakirjutatud üleandmis- ja vastuvõtmisakti alusel koostatud arve alusel 14 kalendripäeva jooksul pärast arve saamist.
   2. Pooled on kokku leppinud, et Tellija ei tasu Töövõtjale ettemaksu.
   3. Juhul kui teostatud Töödes on puudusi, teostatud tööd ei vasta Lepingule, kehtestatud eeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt Tööde täiendav ülevaatus, aktsepteerimine ja vastava arve vastuvõtmine.
   4. Tellija poolt vajadusel tellitud lisa- ja muudatustööde eest tasu arvestamine teostatakse eraldi lisa- ja muudatustööde aktsepteerimise aktide alusel Lepingus ja EV seadustes sätestatud alustel ja korras.
8. Tööde üleandmine
   1. Töövõtja annab Lepingu kohaselt teostatud Tööd Tellijale üle Poolte poolt allkirjastatud tööde üleandmise-vastuvõtmise aktiga.
9. Poolte esindajad
   1. Tellija esindaja lepingulistes küsimustes on: Mikk Lõhmus
   2. Tellija esindaja tehnilistes küsimustes on: Taivo Kaus
   3. Töövõtja esindaja lepingulistes küsimustes on: ……………………
   4. Töövõtja vastutav esindaja tehnilistes küsimustes on: ……………………..
10. Poolte kohustused ja õigused
    1. Töövõtja kohustub:
       1. teostama Tööd Lepingu dokumentidega määratud tulemuseni ja tingimustel;
       2. tagama Tööde teostamisel ning korraldamisel vajaliku kvalifikatsiooniga tööjõu kasutamise;
       3. kontrollima pidevalt Tööde teostamist ja teostatud Tööde vastavust kehtestatud kvaliteedinõuetele, eeskirjadele, -normatiividele ja –standarditele;
       4. viivitamatult teatama Tellijale selliste asjaolude ilmnemisest, millised takistavad Tööde teostamist või muude Lepingu eesmärgi täitmisega seotud tööde ja toimingute alustamist, teostamist või lõpetamist;
       5. teatama Tellija esindajale viivitamatult, kuid mitte hiljem kui kolme (3) tööpäeva jooksul kõigist Tööde kvaliteeti ja tähtaegset valmimist ohustavatest asjaoludest;
       6. kui Töövõtja märkab vigu, vastuolusid või puudujääke Tellija poolt esitatud dokumentides, informatsioonis või juhistes, mis võivad põhjustada Lepinguga kokkulepitud Tööde nõuetele mittevastavust, peab ta sellest Tellijat viivitamatult kirjalikult informeerima.
    2. Töövõtjal on õigus:
       1. saada teostatud tööde eest tasu vastavalt Lepingu tingimustele;
       2. teha Tellijale ettepanekuid muudatusteks, esitades selle kohta omapoolsed kirjalikud põhjendused. Töövõtjal ei ole õigust muuta Tellija poolt juba kinnitatud mahtusid või teha muudatusi Töös ilma Tellija vastavasisulise kirjaliku nõusolekuta;
    3. Tellija kohustub:
       1. finantseerima õigeaegselt tööde teostamist Lepingus kokkulepitud mahus ja korras;
       2. tagama Töövõtjale ligipääsu ruumidesse;
       3. võtma vastu Lepingule, Eesti Vabariigi seadusandlusele, kehtestatud kvaliteedinõuetele, eeskirjadele, -standarditele ning –normatiividele vastavad valmis Tööd.
       4. tasuma lisa- ja muudatustöödega seotud mõistliku suurusega lisakulud, mis tehakse Tellija nõudmisel ja mille tasumise on Tellija eelnevalt aktsepteerinud;
       5. tagama kõigi tööde teostamise käigus üleskerkivate probleemide, mis sõltuvad Tellijast, lahendamise viie (3) tööpäeva jooksul. Juhul kui Tööde teostamise käigus üleskerkinud probleeme ei ole põhjendatud või Tellijast mitteolenevatel asjaoludel võimalik lahendada nimetatud aja jooksul, siis teatab Tellija sellest Töövõtjale kirjalikult ning probleemide lahendamise tähtaeg ja mõju Lepingule lepitakse kokku läbirääkimistel;
       6. viivitamatult teatama Töövõtjale selliste asjaolude ilmnemisest, mis võivad takistada Tööde teostamist või muul viisil Lepingu kohast täitmist, sõltumata asjaolude tekkepõhjusest;
    4. Tellijal on õigus:
       1. teostada jooksvat kontrolli Tööde käigu ja kvaliteedi ning puuduste avastamisel teha Töövõtjale kohustuslikke ettekirjutisi Töö kvaliteedi mittevastavuse osas. Kui Töö vastuvõtmisel on Tellijal pretensioone Töö kvaliteedi osas, on Tellijal õigus määrata Töövõtjale mõistlik tähtaeg ilmnenud puuduste kõrvaldamiseks või esitada Töövõtjale vastavasisuline hüvitusnõue;
       2. keelduda põhjendatult Tööde vastuvõtmisest, kui need ei ole teostatud Lepingu dokumentidega määratud tehnilisel tasemel;
       3. avastada puudusi mitte kindlate perioodide lõpul, vaid ükskõik millal enne töö lõplikku valmimist. Tööde vastuvõtmisest keeldumisel Lepingus toodud alustel on Tellijal õigus Töövõtjalt nõuda enne Töö lõplikku valmimist avastatud puuduste kõrvaldamist koheselt, kuid mitte hiljem kui neljateistkümne (14) päeva jooksul;
       4. kui Töövõtja ei kõrvalda puudusi teostatud ja vastuvõtmiseks esitatud Töös Tellija poolt kirjalikus nõudes määratud tähtajaks, on Tellijal õigus peatada Töö teostamine kuni puuduste kõrvaldamiseni, muutmata sealjuures Lepingu täitmise tähtpäeva, alandada poolte kokkuleppel Lepingu hinda või anda puuduste likvideerimine kolmandatele isikutele Töövõtja kulul, või Lepingust taganeda ning nõuda Tellijale tekitatud kahju hüvitamist;
11. Vääramatu jõud
    1. Lepingu dokumentidest tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist pooled Lepingu sõlmimisel ei näinud ette ega võinud ette näha (vääramatu jõud). Vääramatu jõuga on tegemist juhul, kui nimetatud asjaolu ei saanud Pool mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
    2. Lepingupooled ei vastuta Lepinguga võetud kohustuste täitmata jätmise eest, kui Lepingu täitmata jätmine on tingitud vääramatust jõust. Vääramatu jõud muudab Lepingus toodud tähtaegu perioodi võrra, mille jooksul vääramatu jõu tegurid takistavad Lepingu täitmist.
    3. Lepingu mittetäitmine põhjusel, mida on tekitanud vääramatu jõud, loetakse vabandatavaks üksnes tingimusel, et Pooled rakendavad jõupingutusi sellise olukorra vältimiseks ning tingimusel, et võetakse tarvidusele meetmed Lepingu täitmiseks. Pooled peavad oma lepinguliste kohustuste täitmist jätkama niipea, kui vääramatu jõu tegurid on kõrvaldatud.
    4. Pool, kelle tegevus lepingujärgsete kohustuste täimisel on takistatud vääramatu jõu asjaolude tõttu, on kohustatud sellest koheselt teisele Poolele kirjalikult teatama kolme (3) päeva jooksul.
    5. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas. Kui vääramatu jõu asjaolud kestavad üle kolmekümne (30) päeva, otsustavad Pooled läbirääkimiste käigus oma Lepinguliste kohustuste täitmise võimalused.
12. Vastutus
    1. Pooled kannavad varalist vastutust käesoleva Lepingu mittetäitmisega või mittekohase täitmisega teisele poolele tekitatud kahjude eest Eesti Vabariigi seadustes ja käesolevas lepingus ettenähtud juhtudel.
    2. Juhul kui Tellija ei täida oma Lepingujärgset maksekohustust tähtaegselt, on Töövõtjal õigus nõuda Tellijalt viivist 0,02 % tasumisele kuuluva makse summast iga arve tasumisega viivitatud kalendripäeva eest.
    3. Juhul kui Töövõtja poolt ületatakse tööde üleandmise-vastuvõtmise tähtpäeva, siis maksab Töövõtja Tellijale leppetrahvi 0,02% lepingu hinnast iga viivitatud päeva eest (arvestatakse käibemaksuta summas), kuid mitte enam kui kümne (10) täisnädala jooksul.
13. Lepingu lõppemine, muutmine, lepingust taganemine
    1. Leping jõustub sellele allakirjutamise hetkest. Leping lõpeb lepinguliste kohustuste täieliku ja nõuetekohase täitmisega Poolte poolt. Leping lõpeb ka Poolte kokkuleppel, Lepingu ülesütlemisel ja EV seadusandluses ettenähtud alustel.
    2. Lepingut võib muuta või täiendada ainult Poolte nõusolekul kirjalikus vormis. Muudatused ja täiendused Lepingule on kehtivad, kui need on sõlmitud kirjalikult ja alla kirjutatud Poolte volitatud esindajate poolt.
    3. Lepingut muuta sooviv Pool esitab muudatusettepanekud teisele Poolele kirjalikult. Pool on kohustatud nimetatud ettepaneku läbi vaatama ja ettepaneku esitanud Poolele kirjalikult vastama hiljemalt ühe (1) nädala jooksul arvates ettepaneku saamisest. Juhul kui Pooled jõuavad Lepingu muutmise või täiendamise suhtes kokkuleppele, loetakse muudatus või täiendus edaspidi Lepingu lahutamatuks lisaks.
    4. Eesti Vabariigi seadusandluse või muude õigusaktide muutmisest tulenev vastuolu mõne käesoleva Lepingu sättega ei mõjuta ülejäänud Lepingu kehtivust. Lepingupooled kohustuvad vastastikusel kokkuleppel asendama kehtetu sätte uue seadusliku sättega.
14. Informatsioon
    1. Lepingupool kohustub teist poolt informeerima kõikidest olulistest asjaoludest, mis võivad mõjutada või takistada käesolevas Lepingus sätestatud kohustuste täitmist või õiguste realiseerimist.
    2. Kõik käesoleva Lepingu täitmisega või Lepingust tulenevate vaidlustega seotud teated ja informatsioon loetakse ametlikult ja kooskõlas käesoleva Lepinguga esitatuks, kui need on Poolele edastatud kirjalikult.
15. Vaidluste lahendamine
    1. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel.
    2. Juhul kui läbirääkimiste teel ei õnnestu kokkulepet saavutada, siis lahendatakse vaidlus kohtus vastavalt Eesti Vabariigi seadustele. Lepingu sisule kohaldatakse Eesti Vabariigi seadusandlust
16. Lepipngu lisad

Lisa 1-2. Tehniline kirjeldus Palivere Põhikooli klassiruuum

Lisa 1-1. Tehniline kirjeldus Risti Põhikooli kodunduse klass

Lisa 2 Töövõtja poolt esitatud pakkumus;

Tellija Töövõtja

Mikk Lõhmus …………………..

/allkirjastatud digitaalselt/ /allkirjastatud digitaalselt/